Skolastikken søgte at sammenfatte kirkens [[dogme]]r med [[tradition]]en fra [[kirkefædre]]ne og Aristoteles' filosofi til et sammenhængende system, ofte med spidsfindige [[Argumentation|argumenter]]. <ref>https://ordnet.dk/ddo/ordbog?query=skolastik</ref> Man søgte at forene de politiske, sociale, økonomiske og filosofiske anskuelser fremherskende fra [[middelalderen]]s begyndelse frem til gennembruddet for [[skattestat]]en i 1600-tallet. De skolastiske anskuelser gennemgik en betydelig udvikling i perioden, hvorunder de gradvist frigjorde sig fra deres oprindelige udgangspunkter: Bibelen og de klassiske græske [[filosof]]fer, først og fremmest Aristoteles. Skolastikken formulerede blandt andet en statslære, en [[etik]] og økonomiske betragtninger. Man prøvede [[teologi]]sk og filosofisk at systematisere troslæren ved hjælp af Aristoteles' [[logik]]. [[Thomas Aquinas]] var den mest betydningsfulde bidragsyder med sit ønske om at bygge bro mellem [[Religiøs tro|tro]] og [[fornuft]]. [[Gud Fader|Gud]] skulle forstås gennem verden, modsat "verden gennem Gud", som [[Augustin]] kunne have sagt. [[Sociale forskelle]] blev forklaret som "Vorherres mening".
[[Fil:St Thomas d'Aquin (1225-1274).jpg|thumb|200px|[[Thomas Aquinas]] ([[1225]]-74).]]
Skolastikken er ikke en filosofi, men en analyseteknik: den blev brugt af mange filosofiske retninger, såsom [[Realisme (filosofi)|realisme]], [[nominalisme]], [[Aristoteles|aristotelisme]], timæansk [[platonisme]] etc. Metodens "tese–antitese–syntese"-system er da også ganske fremragende til at få forskellige synspunkter til at harmonere, måske på grund af dens oprindelse. Dette var et voldsomt fremskridt i forhold til tidligere tiders abstraktionsniveau, for eksempel den [[angelsaksisk]]e [[kloster]]kulturs, der primært havde koncentreret sig om at bevare viden fra det forfald, den græsktalende verdens centralisme havde påført dem. Skolastikken inkluderede også brugen af et specialiseret fagsprog, skolastisk latin, som blandt andet den danske [[ærkebiskop]] [[Anders Sunesen]], (cirka 1167–1228) har bidraget meget til.
Teologi